ڕووباری دیالە

ڕووباری دیالە پێنجەمین لقی ڕووباری دیجلەیە کە بەھۆی یەکگرتنی ڕووباری سیروان و تانجەرۆ لە دەریاچەی دەربەندیخان لە پارێزگای سلێمانی لە باشووری کوردستان دروست بووە. ڕووبارەکە بە ئێران و عێراقدا تێدەپەڕێت و درێژی کۆی گشتی ٤٤٥ کیلۆمەترە. ڕووبارەکە لە چیای زاگرۆسەوە سەرچاوە دەگرێت و دەڕژێتە ناو ڕووباری دیجلە لە باشووری بەغدای پایتەختی عێراق. سەرچاوەی وشەی دیالە نادیارە بەڵام لە کۆندا ناوی ڕووبارەکە Σίλλα یان Δέλαζ (دیالاس) بووە. ڕووبارەکە لە دوو لقەوە سەرچاوە دەگرێت، یەکێکیان لە ئێران و ئەوی دیکەیان لە عێراق. بە سێ پارێزگادا تێدەپەڕێت: سلێمانی و پارێزگاری دیالە و پارێزگاری بەغدا. بەستراوەتەوە بە ڕووباری دیجلە لە باشووری پارێزگای بەغدا. ھەروەھا ڕووباری ئەڵوەند لە نزیک شاری جەلەولا لە پارێزگای دیالە دەڕژێتە ناویەوە. ڕووبارەکە دوو لە جوانترین دەریاچەی عێراق لەخۆدەگرێت: دەریاچەی دەربەندیخان لە پارێزگای سلێمانی و دەریاچەی حەمرین کە دەکەوێتە پارێزگای دیالە لە چوارچێوەی گردەکانی حەمرین. سەرچاوەکان سەرچاوەکان دەروازەی ئێران دەروازەی عێراق دەروازەی جوگرافیا